### | | | | --- | --- | | | | | --- | | **Teknik- og Miljøudvalget** 6. februar 2017 Sagsnr. 710-2007-42065 Dok.nr. 710-2017-4530 Sagsbehandler DPLFAR | | 11.                 Regulativ for tømning af bundfældningstanke i [adresse] - Åbent

###

|  |  |
| --- | --- |
| Tidl. politisk behandling | TM-U, 04.06.15, pkt. 60 |
| Forventet sagsgang | TM-U |
| Lovgrundlag | Miljøbeskyttelsesloven og bekendtgørelse om spildevandstilladelser m.v. |

###

**SAGENS INDHOLD**

Teknik- og Miljøudvalget skal i denne sag tage stilling til
ændring af regulativet for tømning af bundfældningstanke i [adresse].

Det nuværende regulativ fungerer, men der er behov for en
mindre justering, så det bliver muligt at få tømt bundfældningstanke med en
slamsuger uden det såkaldte KSA-system. Det vil sige en almindelig slamsuger
uden indbygget slamafvanding.

Ifølge Favrskov kommunes [gældende
regulativ](https://www.favrskov.dk/sites/default/files/toemningsregulativ_favrskov_kommune_ny.pdf) skal tømning ske med en slamsuger med indbygget slamafvanding
(KSA-system). Det giver problemer nogle steder, idet der kan være ting i
bundfældningstanken, som tilstopper KSA-systemet, så tanken ikke kan tømmes.
Det kan særligt være et problem ved udlejningsejendomme.

Ejerne af bundfældningstanke, hvor der er problemer med
tømningen, skal ifølge det nuværende regulativ selv sørge for tømning af
bundfældningstankene. I den forbindelse bliver tankene ofte ikke inspiceret,
hvilket betyder, at fejl, mangler og utætheder ikke opdages.

**VURDERING**

Den foreslåede ændring af regulativet giver mulighed for,
at de berørte borgere via Favrskov Kommunes tømningsordning kan få foretaget en
specialtømning med almindelig slamsuger. Dette giver en bedre service overfor
borgere, og der sikres samtidig tilsyn af bundfældningstankene.

Regulativets ordlyd foreslås således tilføjet i § 4:

”Specialtømning med slamsuger kan foretages efter anmodning
til Favrskov Forsyning. Takst for specialtømning fremgår af takstblad på [adresse]
Forsynings hjemmeside.”

Det nye regulativ medfører alene ændringer for de borgere,
der er omfattet af tømningsordningen, og hvor der er problemer med tømning af
bundfældningstankene.

**ØKONOMI**

Ordningen hviler i sig selv, og der er ingen direkte økonomiske
konsekvenser i forhold til det eksisterende regulativ.

Taksten for tømning af bundfældningstankene opkræves i dag
hos grundejerne. Taksten fastsættes årligt af Favrskov Forsyning og godkendes
efterfølgende af Favrskov Kommune.

Ændringen af regulativet berører kun de borgere, der har
behov for specialtømning.

**INDDRAGELSE**

[adresse] har været hørt i forbindelse med
udarbejdelse af udkastet til revisionen af regulativet.

**INDSTILLING**

Direktøren for Teknik og Kultur indstiller til Teknik og Miljøudvalget:

1.   At godkende ”Regulativ
for tømning af bundfældningstanke i [adresse] (tømningsordning)”.

**BESLUTNING**

**Bilag**

|  |  |
| --- | --- |
| Udkast til regulativ for tømning af bundfældningstanke i [adresse] (tømningsordning) | 710-2016-400339 |